आई. एम. विजयन
आई. एम. विजयन (जन्म 25 अप्रैल 1969) का पूरा नाम इनिवलाप्पिल मणि विजयन है। उन्हें कालो हरिन (ब्लैकबक) उपनाम से भी जाना जाता है। वे एक पूर्व पेशेवर फुटबॉल खिलाड़ी हैं। भारत की राष्ट्रीय फुटबॉल टीम के वे कप्तान भी रहे हैं। उन्होंने एक स्ट्राइकर के रूप में भी खेला है। नब्बे के दशक के अंत और वर्ष 2000 के दशक की शुरुआत में उन्होंने भारत की राष्ट्रीय फुटबॉल टीम के लिए भाईचुंग भूटिया के साथ एक सफल अटैकिंग साझेदारी बनाई। विजयन को 1993, 1997 और 1999 में वर्ष के सर्वश्रेष्ठ भारतीय खिलाड़ी का ताज पहनाया गया था। यह पुरस्कार कई बार जीतने वाले वे पहले खिलाड़ी थे। उन्हें 2003 में अर्जुन पुरस्कार से भी सम्मानित किया गया था।